ישיבת מליאה, כנסת 19, פרוטוקול מספר 67, 2013-10-22 00:00

יולי יואל אדלשטיין: חברי הכנסת, היום י"ח בחשוון תשע"ד, 22 באוקטובר 2013.

יולי יואל אדלשטיין: אני מתכבד לפתוח את ישיבת הכנסת.

יולי יואל אדלשטיין: אני מתאר לעצמי שהצופים יודעים שחלק גדול מחברי הכנסת נמצאים כרגע ברחבי הארץ על מנת לעודד את המצביעים מן המפלגות השונות להשתתף בבחירות המוניציפליות, ואנחנו מצטרפים בוודאי לעידוד – מבלי לקחת צד בין המתמודדים – האזרחים שיצאו ויצביעו.

יולי יואל אדלשטיין: אבל יש כמה חברי כנסת שנמצאים אתנו כאן במליאה.

יולי יואל אדלשטיין: אנחנו פותחים קודם כול בהכרזה למזכירת הכנסת.

יולי יואל אדלשטיין: בבקשה, גברתי.

ירדנה מלר-הורוביץ: ברשות יושב-ראש הכנסת, הנני מתכבדת להודיעכם, כי הונחה היום על שולחן הכנסת, לקריאה שנייה וקריאה שלישית, הצעת חוק התקנים (תיקון מס' 10), התשע"ד–2013, שהחזירה ועדת הכלכלה.

ירדנה מלר-הורוביץ: תודה.

יולי יואל אדלשטיין: תודה למזכירת הכנסת.

יולי יואל אדלשטיין: אם כן, נאומים בני דקה.

יולי יואל אדלשטיין: ראשון הדוברים הוא חבר הכנסת אלעזר שטרן.

יולי יואל אדלשטיין: בבקשה, אדוני.

יולי יואל אדלשטיין: אחריו – חבר הכנסת מאיר שטרית.

אלעזר שטרן: אדוני היושב-ראש, עמיתי חבר הכנסת שטרית, גם אני בטוח שהחברים שלא נמצאים פה עסוקים במשימות אחרות של מילוי תפקידם וחובתם הדמוקרטית.

אלעזר שטרן: צריך להודות על האמת: אנחנו יחסית משוחררים, כיוון שאנחנו לא בתוך הרשויות ואנחנו שופטים כל אדם לכף זכות.

אלעזר שטרן: אני מסתכל על הבחירות האלה ואני אומר, שני דברים מלווים אותי בבחירות לרשויות – אני מקווה שייבחרו ראשי ערים שיורידו קצת כותרות על עיסוקים פליליים בתחום הרגיש הזה של ראשות עיר, עד שכנראה גם אנחנו בכנסת נצטרך לתת דעתנו איך לא מגיעים למצב שלצערנו הרב, לא רוצה להגיד כל עיר, אבל כמעט כל ראש עיר הוא קודם כול חשוד באינטרסים שהם לא בדיוק תמיד לטובת הציבור.

אלעזר שטרן: הדבר השני, אני רוצה לומר, אני אתמול דיברתי כאן במליאה כיוון שהרגיז אותי קצת שחברים מסיעת ש"ס הגישו הצעת אי-אמון בממשלה על הרחקת העם מהיהדות, ואני מחבר את זה לבחירות לרשויות.

אלעזר שטרן: אני שאלתי אתמול ואני גם שואל היום: מאיזו יהדות בדיוק מרחיקים את העם ומי בדיוק מרחיק את העם?

אלעזר שטרן: וכשאני רואה בבחירות המקומיות, גם בבחירות המקומיות, מה הרבנים, שבשמים כבר, מורים להצביע ואיך הם מסתכלים על היד ומה היד שמה – ואני כתבתי את זה אתמול, נתתי לזה סוג של פרסום קטן – אני חושב שהתגובות הרבות שקיבלתי, התומכות, הן סיבה לדאגה, ואני מקווה שגם הכנסת הזאת תייצג יהדות שאנשים ירצו להתקרב אליה ולא לברוח ממנה.

אלעזר שטרן: תודה.

יולי יואל אדלשטיין: תודה.

יולי יואל אדלשטיין: אני מודה מאוד לחבר הכנסת אלעזר שטרן.

יולי יואל אדלשטיין: אני מזמין את חבר הכנסת מאיר שטרית לנאום בן דקה.

יולי יואל אדלשטיין: בבקשה, אדוני.

מאיר שטרית: אדוני היושב-ראש, עמיתי חבר הכנסת אלעזר שטרן והשר עוזי לנדאו, אדוני היושב-ראש, גם אני רוצה להתייחס לבחירות המוניציפליות, ואני רוצה להתייחס לזה בכמה היבטים.

מאיר שטרית: נדמה לי שמה שאנחנו רואים היום כתופעה בבחירות המוניציפליות, זו העובדה שאחוז גדול מהמצביעים לא הולך להצביע.

מאיר שטרית: יש יישובים שאחוז ההצבעה בהם מגיע בסוף יום הבחירות ל-30%, 40%, שמעוות לחלוטין את התוצאות.

מאיר שטרית: זה נובע מכמה סיבות: אחת, חוסר ההבנה של הציבור מה כוח ההצבעה בכנסת; הדבר השני הוא העובדה – – –

יולי יואל אדלשטיין: ברשות המקומית, אדוני מתכוון.

יולי יואל אדלשטיין: מה הכוח של ההצבעה ברשות המקומית.

מאיר שטרית: סליחה.

מאיר שטרית: אבל גם בכנסת זה נכון.

יולי יואל אדלשטיין: גם בכנסת זה נכון, וודאי.

מאיר שטרית: הדבר השני, אדוני היושב-ראש, הוא גם העובדה, אני מוכרח לומר, שעדיין אנחנו מצביעים, לצערי, בשיטה מאוד ישנה, שצריכים להגיע לקלפי מסוימת ולהסיע את הבוחרים ורק באותה קלפי הם יכולים להצביע, וזאת בגין שיטת הבחירות שלנו, עם פתקים, בצורה מסודרת היום.

מאיר שטרית: והדבר השלישי, כמובן, זה המעורבות של המפלגות בבחירות.

מאיר שטרית: נדמה לי היום שהגיע הזמן לשנות את שלושת המושגים האלה, ואני, ברשותך, רוצה למנות מה לדעתי צריך לעשות.

מאיר שטרית: 1.

מאיר שטרית: לדעתי צריך לנתק את הקשר לחלוטין בין המפלגות לבחירות המוניציפליות.

מאיר שטרית: אגב, לא רק נאה דורש: ככה עשינו בסיעה שלנו.

מאיר שטרית: סיעת התנועה החליטה החלטה מודעת שלא להריץ שום סיעת בת, ואנחנו שמחים, אתה רואה, חופשיים היום, נמצאים בכנסת.

מאיר שטרית: מי שרוצה לרוץ – במחילה מכבודו, שייקח מימון מפלגות, מותר לו לפי החוק, יתמודד.

מאיר שטרית: יזכה – יקבל את הכסף; לא יזכה – הוא לוקח את הסיכון.

מאיר שטרית: אז ירוצו גם הרבה פחות מועמדים.

מאיר שטרית: היום, כשרצים כל מיני מועמדים, ולוחצים על המפלגות לשלם להם – זה מכניס את המפלגות לגירעונות גדולים מאוד; וגם לא בטוח שבוחרים את האנשים הנכונים, כי המפלגה, בגין הפעילות, בוחרים את מי שמצליח באותו סניף, וצריך לשנות את זה.

מאיר שטרית: לדעתי, לנתק.

מאיר שטרית: אני יוזם חקיקה בתחום הזה.

מאיר שטרית: הדבר השני, לדעתי צריך לשנות את שיטת ההצבעה.

מאיר שטרית: אני בזמנו, כשר הפנים, הפעלתי פיילוט בבחירות למועצות האזוריות שהתקיימו לפני כשבע שנים, נדמה לי.

מאיר שטרית: עשיתי בחירות ממוחשבות בעשר רשויות מקומיות.

מאיר שטרית: זה עבד בצורה מדהימה.

מאיר שטרית: זה מקצר מאוד מאוד את זמן ההצבעה: במקום לחכות בתור שעות לפעמים, יכולת להצביע בחמש דקות.

מאיר שטרית: מדוע?

מאיר שטרית: כי באותה קלפי אתה יכול לשים עשר עמדות מחשב, כל אדם יכול לבוא ולהצביע במחשב.

מאיר שטרית: מזהים אותו, הוא מצביע כפי שהוא רוצה, אתה יכול להציג בפניו את המועמדים, את התמונות שלהם עם השמות – באנגלית, בעברית, באמהרית, ברוסית.

מאיר שטרית: זה עבד, אגב, על צעירים.

מאיר שטרית: לזקנים עשינו עמדת תרגול בחוץ.

מאיר שטרית: זה עבד יוצא מן הכלל.

מאיר שטרית: בכנסת הקודמת הגשתי הצעת חוק להצבעה אלקטרונית; לצערי, הממשלה ביקשה דחייה.

מאיר שטרית: עד היום זה לא קרה.

מאיר שטרית: צריך לעבור לבחירות ממוחשבות.

מאיר שטרית: מה עוד שעכשיו, כשתעודות ביומטריות בדרך, זה בכלל ישנה את הגישה להצבעה, כיוון שאז אדם יכול להצביע בכל קלפי בארץ, לא משנה איפה הוא נמצא, ההצבעה שלו תירשם והוא יימחק מספר הבוחרים.

מאיר שטרית: לא צריך לעשות פנקסי בוחרים – אפשר לקצר את זמני הבחירות, במקום שלושה חודשים לחודש.

מאיר שטרית: גם בבחירות לכנסת אפשר לקצר מאוד ולחסוך הרבה מאוד כסף.

מאיר שטרית: דבר אחרון, אדוני היושב-ראש, נדמה לי, כשיהודה הנשיא חתם על המשנה ביבנה אמרו – אז אמר מי שאמר: עת לעשות, הפרו תורתך.

מאיר שטרית: כי לכאורה – – –

אלעזר שטרן: עת לעשות לה' – הפרו תורתך.

מאיר שטרית: לה' – הפרו תורתך.

מאיר שטרית: כי לכאורה אסור היה לכתוב את המשנה.

מאיר שטרית: אבל הוא ראה שהמשנה נעלמת מהעולם, אז הוא החליט לכתוב ולחתום אותה.

מאיר שטרית: ואני אומר גם היום, לגבי הבחירות: עת לעשות – הפרו תורתך.

מאיר שטרית: יש לי הצעת חוק – מונחת כבר על שולחן הכנסת – שאני מתכוון להביא אותה, שקובעת חובת הצבעה, כמו שמקובל באוסטרליה, בשבדיה, בשווייץ אם אני לא טועה; חובה שקובעת: אדם שלא יבוא להצביע, ייקנס.

מאיר שטרית: נדמה לי שצריך לעשות את זה מתוך שלא לשמה.

מאיר שטרית: להגיד לאנשים: חברים, אתם חייבים לבוא להצביע.

מאיר שטרית: אתה יכול לבוא ולשים פתק לבן, אבל אתה חייב לבוא להצביע.

מאיר שטרית: ניסיתי בעבר, כבר לפני איזה שבע כנסות הגשתי הצעת חוק שקובעת שאדם שלא בא להצבעה בכנסת יאבד את יום החופש שלו – הוא לא יקבל שכר על אותו יום.

מאיר שטרית: לצערי נוכחתי בדיון בוועדה בהצעה הזו, שיהיה קשה מאוד ליישם אותה, כי יש ביורוקרטיה שלמה.

מאיר שטרית: הרבה יותר פשוט להטיל קנס.

מאיר שטרית: ונדמה לי שאולי זה יכול לעשות את השינוי, לשנות גם את תוצאות הבחירות הכלליות – גם לכנסת, וליצור מצב שלא יהיה עיוות בתוצאות.

מאיר שטרית: אז נדמה לי, הנה על רגל אחת, לדעתי, שלוש הבעיות המרכזיות בבחירות המוניציפליות.

יולי יואל אדלשטיין: תודה לחבר הכנסת מאיר שטרית; כפי שציינת, גם שר הפנים לשעבר שהתמודד עם הסוגיות האלה הלכה למעשה.

יולי יואל אדלשטיין: וכמו שגם אמר חבר הכנסת אלעזר שטרן, אני חושב שהכנסת תצטרך לתת את הדעת לכמה סוגיות.

יולי יואל אדלשטיין: שמענו גם את שר הפנים הנוכחי כבר מתבטא בנושא של כמה חקיקות שחסרות כנראה, או תיקוני חקיקה שחסרים.

יולי יואל אדלשטיין: נקווה שלא רק הזמן גרמה, לא רק היום אנחנו דנים בזה, אלא באמת העמיתים שלנו, כאשר יחזרו משדות הקרב של הבחירות המוניציפליות למליאה ולוועדות, ימשיכו בתיקונים ובחוקים החשובים האלה.

יולי יואל אדלשטיין: אני מזמין את חבר הכנסת אחמד טיבי, סגן יושב-ראש הכנסת, לנאום בן דקה.

אחמד טיבי: אדוני היושב-ראש, תודה, ביותר מ-190 רשויות מתקיימות בחירות.

אחמד טיבי: ביישוב שבו אני מתגורר, אדוני היושב-ראש, לא יהיו בחירות היום, בטייבה.

אחמד טיבי: טייבה מנוהלת מזה כמה שנים על-ידי ועדה קרואה, אבל לא רק על-ידי ועדה קרואה, גם על-ידי עורך-דין נאמן, מין אנדרוגינוס כזה שלא קיים בשום מקום בארץ.

אחמד טיבי: אחד מחברי הכנסת שדיבר לפני הוא האיש שאחראי למינוי עורך-הדין הנאמן, קוראים לו חבר הכנסת שטרית.

יולי יואל אדלשטיין: רציתי להיות יותר דיפלומט: ולא מדובר בחבר הכנסת אלעזר שטרן.

אחמד טיבי: ולא מדובר באלעזר שטרן, אלא בשי"ן אחר שהיה שר הפנים.

אחמד טיבי: בא אלי חבר הכנסת שטרית לפני כמה שנים, כאן, ואומר: מצאנו לכם פתרון, פתרון קסם.

אחמד טיבי: אחרי ששר פנים לפניו פיטר את העירייה הנבחרת, את ראש העיר הנבחר, יש מה שקרוי: עורך-דין נאמן.

אחמד טיבי: מה זה עורך-דין נאמן?

אחמד טיבי: אני אומר.

אחמד טיבי: הוא אומר לי: אתה תראה, הוא יעשה פלאים.

אחמד טיבי: מאז הוא עושה פלאים.

אחמד טיבי: 16 מיליון שקל עד עכשיו הוא קיבל עלות שכר.

אחמד טיבי: 16 מיליון שקל, רבותי, עלות השכר של עורך-דין אבנר כהן, עורך-הדין הנאמן שמונה לפי בקשת משרד הפנים על-ידי השופטת ורדה אלשיך, שידועה לאחרונה בגלל פרשיות שונות.

אחמד טיבי: כמעט 250,000 שקל בחודש.

אחמד טיבי: שנה לאחר ששטרית מינה אותו, משרד הפנים ביקש לפטר אותו.

מאיר שטרית: – – –

אחמד טיבי: אתה, אתה מינית ואתה ביקשת לפטר, כי הניסיון לא עלה יפה, אדוני היושב-ראש.

מאיר שטרית: – – – היועץ המשפטי לממשלה.

אחמד טיבי: שניכם.

אחמד טיבי: גם היועץ המשפטי, גם שר הפנים, והשופטת ורדה אלשיך לא רצתה לפטר, לא נענתה לבקשה של אלה, וכל הזמן נתנה לו ארכה.

אחמד טיבי: תושבי טייבה לא רוצים אותו, לא רוצים את המצב, לא רוצים ועדה קרואה, רוצים בחירות כמו בתל-אביב, כמו בשלומי, כמו בכל יישוב אחר שבו תושבים זכאים ורשאים לנהל את ענייניהם בצורה דמוקרטית.

אחמד טיבי: טייבה הפכה להיות שדה ניסויים כושל, וזה גרם לרגרסיה במצב של העיר.

אחמד טיבי: הוועדות הקרואות, הראשון שהביאו לנו, חבר הכנסת שטרן, כדי שיציל את טייבה – עמד כאן שר הפנים רוני בר-און, הנאום האחרון שלו, הוא ביקש לעלות לדוכן כדי להפנות דברים אלי.

אחמד טיבי: אומר לי, כמו שאמר שטרית.

אחמד טיבי: זה מעניין, שרי פנים יהודים, איך מוצאים פתרונות קסם ליישובים ערביים.

אחמד טיבי: הוא אומר לי: מצאנו לכם מועמד מתאים, מכיר את המנטליות שלכם.

אחמד טיבי: מי?

אחמד טיבי: אני אומר לו.

אחמד טיבי: אומר לי: טוויזר, מפקד הכלא של באר-שבע, מכיר את המנטליות.

אחמד טיבי: גם גזענות יכולה להיות ממש בלתי סמויה.

אחמד טיבי: מחשבה סטריאוטיפית.

אחמד טיבי: מאיפה הוא מכיר את המנטליות?

אחמד טיבי: מהכלא?

אחמד טיבי: מתי?

אחמד טיבי: וזה זינזנה, זה לא יישוב?

אחמד טיבי: התושבים לא רשאים לניהול תקין?

אחמד טיבי: למה?

נחמן שי: – – –

אחמד טיבי: הוא מינה את טוויזר, מפקד כלא באר-שבע, אדם ללא שום ניסיון ניהולי ברשות מקומית.

אחמד טיבי: ברעננה הוא לא היה מתמנה, ביישוב שלך הוא לא היה מתמנה.

אחמד טיבי: אתה לא היית מסכים.

אחמד טיבי: ביישוב שלך גם לא היית מסכים שעורך-דין נאמן יקבל כל חודש עלות שכר של 250,000 שקל.

אחמד טיבי: וורדה אלשיך פעם אחר פעם.

אחמד טיבי: אגב, הוא מתמחה שלה.

אחמד טיבי: אתם יודעים שהוא היה מתמחה שלה בלשכה והיא חמש שנים נותנת לו ארכה פעם אחר פעם אחר פעם?

אחמד טיבי: על חשבון מי הכסף הזה?

אחמד טיבי: משרד הפנים והקופה המידלדלת שלנו, של טייבה.

אחמד טיבי: אתה יודע מה היינו עושים ב-16 מיליון שקל, אדוני היושב-ראש, בטייבה?

אחמד טיבי: לפחות את הכביש בכניסה היינו מתקנים, בכניסה וביציאה.

אחמד טיבי: והגודש הזה בתנועה, הפקקים בבוקר כל שעה, כל תושב טייבה שיוצא או נכנס מפסיד שעתיים בבוקר באפשרות הגעה לעבודה או חזרה הביתה.

אלעזר שטרן: – – –

אחמד טיבי: לא, לא.

אחמד טיבי: אני הצלחתי, אני בעזרת השר, לסיים את תפקידו של טוויזר.

קריאה: – – –

אחמד טיבי: אחר כך הביאו לנו מלאך אחר, גם יהודי – חמי דורון.

אחמד טיבי: היה מועמד בליכוד, חבר כנסת מפה.

אחמד טיבי: אבנר כהן העיף אותו, הנאמן.

מאיר שטרית: שינוי.

אחמד טיבי: שינוי, אבל כשהוא התמנה הוא היה בליכוד.

אחמד טיבי: אחר כך הביאו לנו ערבי ממפלגת עבודה.

אחמד טיבי: כל עסקן מתוסכל שהיה צריך לסדר לו עבודה כאן בין סיעות, במשרד הפנים, בין ש"ס וכו' – אמר לי שר הפנים לשעבר, הנה אני אומר לך: מפלגת העבודה ביקשה.

אחמד טיבי: עלק, מפלגת העבודה ביקשה?

אחמד טיבי: מה, אנחנו קורבן?

אחמד טיבי: אנחנו שדה ניסויים שלכם?

אחמד טיבי: אז מה אם מפלגת העבודה ביקשה?

אחמד טיבי: טוז.

אחמד טיבי: ולכן, הגיע הזמן להעיף את אבנר כהן, אדוני היושב-ראש, לסיים את עבודתו.

אחמד טיבי: כל חודש – עכשיו האריכה לו ורדה אלשיך.

אחמד טיבי: ביקשו לסיים, היא אומרת: היות שאני אמורה לסיים, אז אני מעבירה את זה לאורנשטיין, זה שבא אחרי.

אחמד טיבי: איפה אורנשטיין?

אחמד טיבי: בחופשה בחו"ל.

אחמד טיבי: צריך עוד חודש כדי לחזור?

אחמד טיבי: אז זה חודשיים.

אחמד טיבי: זה 700,000 שקל, חצי מיליון שקל.

אחמד טיבי: על חשבון מי?

מאיר שטרית: – – – שהוציאו אותו כבר, לא?

קריאה: לא, לא הוציאו.

אחמד טיבי: לא הוציאו.

אחמד טיבי: הוא היה לפני שישה חודשים כאן בכנסת.

אחמד טיבי: בנוכחות שר הפנים הוא אומר: אני עניין של כמה ימים מסיים.

אחמד טיבי: משרד האוצר, תקשיב, וזה טוב, הכנסת, חשוב – משרד האוצר עושה מעשה טוב.

אחמד טיבי: הוא אומר: אחרי כמה שנים אנחנו רוצים להיות בטוחים שלא עשית טעויות.

אחמד טיבי: בסעיף סיום העבודה יהיה סעיף שאתה תישא באחריות אישית על המיליונים שנשארו, על החובות.

אחמד טיבי: הוא פחד ולכן הוא לא כל כך רוצה לצאת.

אחמד טיבי: ברעננה זה היה קורה?

אחמד טיבי: בכפר-סבא זה היה קורה?

אחמד טיבי: אם זה היה קורה זה היה כותרת ראשית פעם אחר פעם בכל אמצעי תקשורת.

אחמד טיבי: אבל משום מה אתם שומעים על זה רק כשאני מדבר כאן בכנסת בנוכחותכם, ואתם לא שומעים על זה לא בערוץ 10, לא בערוץ 2, לא בערוץ 1, לא ב"ידיעות אחרונות", לא ב"מעריב", לא ב"הארץ", לא ב – ב"דה-מרקר" פעם או פעמיים.

אחמד טיבי: אבל זה בוטה, זה כואב.

אחמד טיבי: הגיע הזמן שטייבה תנוהל על-ידי אנשי טייבה וכל העסקנים ישובו לביתם.

אחמד טיבי: אני באנדרסטייטמנט.

יולי יואל אדלשטיין: תודה, תודה.

אחמד טיבי: והכביש חייב להיות כביש נורמלי, כביש כניסה וכביש יציאה כמו בכל יישוב אחר במדינה.

אחמד טיבי: תודה, אדוני.

יולי יואל אדלשטיין: בפתיחה נקרא לו "כביש הסיידר".

יולי יואל אדלשטיין: תודה לחבר הכנסת אחמד טיבי.

יולי יואל אדלשטיין: אני מזמין את חבר הכנסת נחמן שי, ואחריו – חבר הכנסת דוד צור.

אלעזר שטרן: אנחנו יכולים לעשות מהפכה – – –

יולי יואל אדלשטיין: כן, אני רואה שאתם יכולים להשתלט עכשיו על הכנסת.

יולי יואל אדלשטיין: אתם גם יכולים להפיל את החוק של מאיר שטרית.

יולי יואל אדלשטיין: הוא עכשיו מגיש חוק.

יולי יואל אדלשטיין: בבקשה, חבר הכנסת נחמן שי.

יולי יואל אדלשטיין: בבקשה, אדוני.

נחמן שי: אדוני היושב-ראש, חברי חברי הכנסת, קודם כול, אני מצטרף לדברים שאמר חברי אחמד טיבי.

נחמן שי: מינוי גורם חיצוני לנהל רשות הוא דבר שלילי בעיקרו.

נחמן שי: אני לא יודע מה היה הצידוק, אבל צריך לקצר את התקופות האלה ככל האפשר ולתת לרשויות לנהל את עצמן.

נחמן שי: גם אצלנו במבשרת היו ימים כאלה, ואני חושב שלהחזיר את הרשות לידיים של התושבים זה הדבר הכי נכון לעשות, וחשוב.

נחמן שי: היום במיוחד זה חורה לתושבים שלא יכולים להשפיע על עתידם.

נחמן שי: אני רוצה לדבר על תופעה אחרת שכל אחד מחברי הכנסת, רובנו, שנוסעים על כביש ירושלים–תל-אביב מגלים אותה.

נחמן שי: מסתבר שמאז שהוחל בעבודות השיפוץ והשדרוג של הכביש הזה, זה נעשה גיהינום.

נחמן שי: בלילות האחרונים – אני מבלה את לילותי על הכביש הזה מסיבות שאני לא מצליח להבין אותן.

נחמן שי: פתאום יש פקקים שנמשכים שעות.

נחמן שי: אפילו עוד לפני שהתחילו בשיפוץ המצב היה יותר טוב.

נחמן שי: מאז שהתחילו את השיפוץ המצב הידרדר לחלוטין.

נחמן שי: ונכון שיש בישראל רצון טוב כשלעצמו – ואני רואה את זה במקומות רבים – של הממשלה להוסיף כבישים ולהרחיב אותם, וזה דבר מבורך וחשוב, אבל לא ברור לי איך נוצר הפקק הזה בחייהם של מאות אלפים שעולים ויורדים לירושלים.

נחמן שי: הכביש הזה עמוס לחלוטין ומוכרח להינתן לו פתרון באופן מיידי.

נחמן שי: אתמול הייתה חוויה אחרת מכוננת.

נחמן שי: היה באיצטדיון "טדי" משחק כדורגל מאוד חשוב, שהסתיים כפי שהסתיים.

נחמן שי: היו, קראתי, 800 שוטרים באיצטדיון, ועוד כנראה אנשי ביטחון.

נחמן שי: נגיד 1,000 מתוך 30,000 האנשים שהיו שם היו אנשי ביטחון.

נחמן שי: לעומת זאת, אף אחד לא חשב – כי אצלנו חושבים קצר, לא חושבים רחוק – שהאנשים האלה ירצו לצאת מירושלים באיזשהו שלב.

נחמן שי: אוי, איזה הפתעה.

נחמן שי: הם לא גרים בירושלים, הם באו למשחק כדורגל והם יוצאים מהעיר.

נחמן שי: היו שלוש-ארבע שעות של פקקים איומים.

נחמן שי: שוטר אחד לא ראיתי במקום הזה.

נחמן שי: אז יפה שלמשטרה היה מזל בזמן האחרון בהלוויה של מרן, וברוך השם הכול הסתיים בשלום.

נחמן שי: זה לא מוכרח להימשך.

נחמן שי: לא יכול להיות שלא לוקחים בחשבון שצריך לנווט תנועה כל כך כבדה.

נחמן שי: אנשים נקלעים, זה גם הפסד זמן, גם הפסד בכסף.

נחמן שי: אני פשוט משמיע את הקריאה הזאת מפה, להסתכל על הכביש הזה שהוא היום כביש אדום תרתי משמע.

נחמן שי: תודה.

יולי יואל אדלשטיין: תודה לחבר הכנסת נחמן שי.

יולי יואל אדלשטיין: אני מזמין את חבר הכנסת דוד צור.

יולי יואל אדלשטיין: בבקשה, אדוני.

דוד צור: אדוני היושב-ראש, אנחנו עדים בימים, בשבועיים-שלושה האחרונים, לסדרה של רעידות אדמה שפקדו את אזור הגליל התחתון, רעידות, נאמר, לא דרמטיות – טוב שכך – ואין בהן נפגעים, וראינו שזה גם בא אחרי רעידת אדמה שהייתה בכרתים.

דוד צור: קיצורו של עניין, שמענו מומחים שאומרים שאין קשר בין זה לבין העובדה שיש פעולות טקטוניות במזרח שנעות בכיוון שלנו.

דוד צור: אבל אנחנו יודעים שאנחנו יושבים באזור רגיש ומסוכן.

דוד צור: אני חושב שהעובדה שיש גם את המשרד להגנת העורף, גם המשרד לביטחון פנים – בזמנו, כשהשר עוזי לנדאו היה השר לביטחון פנים קיימנו כמה דיונים, ודובר על האחריות שיש לפתחה של משטרת ישראל בכל מה שקשור לפיקוד ושליטה על האירועים האלה, יחד עם פיקוד העורף, לטיפול משימתי לחילוץ וכן הלאה.

דוד צור: אני חושב שאנחנו חייבים לקבל משרי הממשלה האחראים על העניין הזה, גם בהקשר של ההיערכות וגם בהקשר של המניעה, בעיקר בכל מה שקשור בהקלות בתחום של תמ"א 38 ותמ"א 38א, שיכולות לאפשר כדאיות של אותם יזמים לבוא ולחזק בניינים פוטנציאליים, בעלי סיכון גבוה.

דוד צור: אם בסוף נגיע – מי ישורנו – לצערי אני כמעט בטוח שזה יגיע.

דוד צור: בואו נקווה שזה יהיה רחוק.

דוד צור: אבל כשזה יגיע, לפחות שנהיה ערוכים.

יולי יואל אדלשטיין: תודה לחבר הכנסת דוד צור.

יולי יואל אדלשטיין: אני חושב שכל מי שהיה מעוניין להשתתף בנאומים בני דקה עשה זאת.

יולי יואל אדלשטיין: אדוני השר, אתה רוצה להתייחס למשהו מהדברים שנאמרו כאן?

יולי יואל אדלשטיין: אין צורך.

יולי יואל אדלשטיין: [רשומות (הצעות חוק, חוב' כ/519).

יולי יואל אדלשטיין: ]

יולי יואל אדלשטיין: אנחנו נעבור לחקיקה.

יולי יואל אדלשטיין: כפי שכבר אמרתי, יש לנו הצעת חוק המכר (דירות) (תיקון מס' 7) (מחירון הפריטים שבמפרט), התשע"ד–2013, קריאה ראשונה – של חבר הכנסת מאיר שטרית, שוודאי יציג את החוק לקריאה ראשונה.

יולי יואל אדלשטיין: בבקשה, אדוני.

מאיר שטרית: אדוני היושב-ראש, תודה, הצעת החוק, אדוני, הונחה על-ידי מתוך רצון לתקן איזה פגם שקיים היום ומקשה מאוד על דיירים שקונים דירות.

מאיר שטרית: במצב הנוכחי, כידוע, כשאדם קונה דירה הוא מקבל בדרך כלל מפרט – מה הדירה כוללת.

מאיר שטרית: לפעמים אפילו יש במפרט, בין היתר, ציון של מחירים של פריטים מסוימים.

מאיר שטרית: למשל, מצוין בחוזה שהמטבח עולה 50,000 שקלים.

מאיר שטרית: אם אדם מחליט שהוא לא רוצה את המטבח, הוא רוצה מטבח משלו, כי זה בדרך כלל מה שעושים הרבה אנשים – הקבלנים שמים מטבח סטנדרטי; רוב האנשים באים אחר כך, מפרקים את המטבח וזורקים אותו לפח ועושים מטבח יותר יקר.

מאיר שטרית: הוא אומר לקבלן לפני שהוא בונה: אני לא מעוניין במטבח, ואז הוא מקבל זיכוי 2,000 שקלים – כשהוא שילם 50,000 שקלים.

מאיר שטרית: אותו דבר לגבי נקודת חשמל.

מאיר שטרית: נקודת חשמל עולה לקבלן סדר גודל של 50 שקלים.

מאיר שטרית: אבל אם אתה מבקש לשנות את מקום הנקודה, לשים אותה לא בקיר הזה אלא בקיר הזה, עוד לפני הבנייה, מחייבים אותך ב-500 שקלים.

מאיר שטרית: זאת אומרת, המחירים פשוט מטורפים ללא הצדקה.

מאיר שטרית: לכן הגשתי את הצעת חוק המכר שקובעת שהקבלן, כשהוא מוכר דירה לאדם הוא ימסור בעצם מפרט שמפרט על-פי התוספת השנייה רק את המחירים של פריטים בסיסיים במפרט שהם: מטבח, ריצוף, קרמיקות וכלים סניטריים, מתקני חשמל, מתקני קירור ומתקני חימום.

מאיר שטרית: הוא צריך לפרט את המחירים שלהם.

מאיר שטרית: אדם שקנה דירה, אם הוא מחליט שהוא לא רוצה פריט מסוים, הוא יכול להודיע לקבלן עוד לפני הבנייה; להגיד לו: אני מבקש את הפריט הזה להוריד, והוא יזוכה במחיר שנאמר.

מאיר שטרית: אני חושב שזה רק הגון וצודק לעומת המצב הנוכחי היום שבו אנשים ממש מזדעזעים כאשר הם מקבלים את התוצאות.

מאיר שטרית: אני לא רוצה להלאות את הכנסת, קיבלתי עשרות מכתבים מאנשים שמביאים דוגמאות שהם עברו את הייסורים האלה ללא סוף.

מאיר שטרית: לשמחתי הממשלה תמכה בהצעת החוק.

מאיר שטרית: אני מקווה שבאמת נוכל להביא בעניין הזה תיקון גדול לכלל המשפחות והזוגות הצעירים שקונים דירות בישראל.

מאיר שטרית: אני מבקש מהכנסת לאשר בקריאה ראשונה.

יולי יואל אדלשטיין: תודה לחבר הכנסת מאיר שטרית.

יולי יואל אדלשטיין: זה נשמע בהחלט הצעת חוק לטובת הצרכן.

יולי יואל אדלשטיין: אין חברי כנסת שנרשמו לדיון.

יולי יואל אדלשטיין: האם יש מישהו באולם שמעוניין?

יולי יואל אדלשטיין: לא.

יולי יואל אדלשטיין: אם כן, אנחנו נעבור להצבעה.

יולי יואל אדלשטיין: הצעת חוק המכר (דירות) (תיקון מס' 7) (מחירון הפריטים שבמפרט), התשע"ד–2013, של חבר הכנסת מאיר שטרית, קריאה ראשונה.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 1 בעד ההצעה להעביר את הצעת החוק לוועדה – 6 נגד – אין נמנעים – אין ההצעה להעביר את הצעת חוק המכר (דירות) (תיקון מס' 7) (מחירון הפריטים שבמפרט), התשע"ד–2013, לוועדת הכלכלה נתקבלה.

יולי יואל אדלשטיין: בעד – 6, אין מתנגדים או נמנעים.

יולי יואל אדלשטיין: אני קובע כי החוק אושר בקריאה ראשונה ויועבר להכנה לקריאה שנייה ושלישית בוועדת הכלכלה.

יולי יואל אדלשטיין: בעצם יוחזר לוועדת הכלכלה של הכנסת.

יולי יואל אדלשטיין: הכרזה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הנני מתכבדת להודיעכם, כי הונחו היום על שולחן הכנסת – לקריאה ראשונה, מטעם הכנסת:

ירדנה מלר-הורוביץ: הצעת חוק שירותי רווחה (מענק הסתגלות לנשים ששהו במקלט לנשים מוכות) (תיקון) (הקדמת מועד תשלום המענק), התשע"ד–2013, של חברת הכנסת עליזה לביא וקבוצת חברי הכנסת; הצעת חוק דמי מחלה (היעדרות בשל מחלת הורה) (תיקון מס' 3) (זקיפת ימי מחלה ללא תלות בגיל ההורה), התשע"ד–2013, של חברי הכנסת רינה פרנקל, אורלי לוי אבקסיס וחיים כץ וקבוצת חברי הכנסת.

יולי יואל אדלשטיין: תודה למזכירת הכנסת.

יולי יואל אדלשטיין: [מס' מ/682; "דברי הכנסת", מושב ראשון, חוב' י"ז, עמ' 2262.

יולי יואל אדלשטיין: ]

יולי יואל אדלשטיין: חברי הכנסת, יש לנו סדרה של החלת דין רציפות, חוקים להחלת דין רציפות.

יולי יואל אדלשטיין: היו כמה סיעות שביקשו לנמק את ההסתייגות.

יולי יואל אדלשטיין: תנו לי לבדוק, אני לא חושב שמי מחברי הכנסת מאותן סיעות נמצא.

יולי יואל אדלשטיין: לכן אנחנו פשוט נעבור לסדרה של הצבעות על החלת דין רציפות.

יולי יואל אדלשטיין: הראשונה שבהן היא על הודעת הממשלה על רצונה להחיל דין רציפות על הצעת חוק הפטנטים (תיקון מס' 13) (הארכת תקופת הגנה), התשע"ב–2012.

יולי יואל אדלשטיין: ההודעה נמסרה לכנסת ב-17 ביוני 2013.

יולי יואל אדלשטיין: מי בעד החלת דין רציפות?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הוא שנאמר, כל קול קובע.

יולי יואל אדלשטיין: הצבעה מס' 2 בעד הודעת הממשלה – 6 נגד – אין נמנעים – אין הודעת הממשלה על רצונה להחיל דין רציפות על הצעת חוק הפטנטים (תיקון מס' 13) (הארכת תקופת הגנה), התשע"ב–2012, נתקבלה.

יולי יואל אדלשטיין: חברי הכנסת, יש לנו שישה קולות בעד, אין מתנגדים, אין נמנעים.

יולי יואל אדלשטיין: אני קובע כי הכנסת החילה דין רציפות על הצעת חוק הפטנטים (תיקון מס' 13).

יולי יואל אדלשטיין: [מס' מ/494; "דברי הכנסת", מושב ראשון, חוב' כ"ג, עמ' 4453.

יולי יואל אדלשטיין: ]

יולי יואל אדלשטיין: ההצבעה הבאה היא על רצון הממשלה להחיל דין רציפות על הצעת חוק מכירת רכב משומש (זכאות למידע וגילוי נאות) (תיקון), התש"ע–2010.

יולי יואל אדלשטיין: מי בעד דין הרציפות?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 3 בעד הודעת הממשלה – 7 נגד – אין נמנעים – אין הודעת הממשלה על רצונה להחיל דין רציפות על הצעת חוק מכירת רכב משומש (זכאות למידע וגילוי נאות) (תיקון), התש"ע–2010, נתקבלה.

יולי יואל אדלשטיין: חברי הכנסת, יש לנו שבעה קולות בעד, אין מתנגדים, אין נמנעים.

יולי יואל אדלשטיין: אני קובע כי גם הצעת חוק מכירת רכב משומש (זכאות למידע וגילוי נאות) (תיקון), התש"ע–2010 – הוחל דין רציפות על הצעת החוק הנ"ל.

יולי יואל אדלשטיין: [מס' מ/547; "דברי הכנסת", מושב ראשון, חוב' כ"ג, עמ' 4453.

יולי יואל אדלשטיין: ]

יולי יואל אדלשטיין: הצעת חוק החוזים האחידים (תיקון מס' 4), התשע"א–2010 – מי בעד?

יולי יואל אדלשטיין: מי נגד?

יולי יואל אדלשטיין: הצבעה מס' 4 בעד הודעת הממשלה – 7 נגד – אין נמנעים – אין הודעת הממשלה על רצונה להחיל דין רציפות על הצעת חוק החוזים האחידים (תיקון מס' 4), התשע"א–2010, נתקבלה.

יולי יואל אדלשטיין: בעד – 7, אין מתנגדים, אין נמנעים.

יולי יואל אדלשטיין: אני קובע כי הכנסת החילה דין רציפות גם על הצעת חוק החוזים האחידים (תיקון מס' 4), התשע"א–2010.

יולי יואל אדלשטיין: [מס' מ/627; "דברי הכנסת", מושב ראשון, חוב' כ"ג, עמ' 4453.

יולי יואל אדלשטיין: ]

יולי יואל אדלשטיין: הצעת חוק הגנת הפרטיות (תיקון מס' 12) (סמכויות אכיפה), התשע"ב–2011 – מי בעד החלת דין רציפות?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 5 בעד הודעת הממשלה – 7 נגד – אין נמנעים – אין הודעת הממשלה על רצונה להחיל דין רציפות על הצעת חוק הגנת הפרטיות (תיקון מס' 12) (סמכויות אכיפה), התשע"ב–2011, נתקבלה.

יולי יואל אדלשטיין: חברי הכנסת, שבעה בעד, אין מתנגדים, אין נמנעים.

יולי יואל אדלשטיין: הכנסת החילה דין רציפות גם על הצעת חוק הגנת הפרטיות (תיקון מס' 12).

יולי יואל אדלשטיין: [מס' כ/456; "דברי הכנסת", מושב ראשון, חוב' כ"ג, עמ' 4480.

יולי יואל אדלשטיין: ]

יולי יואל אדלשטיין: ועדת הכלכלה מבקשת להחיל דין רציפות על הצעת חוק התקשורת (בזק ושידורים) (תיקון מס' 55) (רישיון לשירות מודיעין), התשע"ב–2012.

יולי יואל אדלשטיין: ההודעה נמסרה לכנסת ב-31 ביולי 2013.

יולי יואל אדלשטיין: מי בעד בקשת ועדת הכלכלה לגבי דין רציפות?

יולי יואל אדלשטיין: מי נגדה?

יולי יואל אדלשטיין: הצבעה מס' 6 בעד הודעת הוועדה – 7 נגד – אין נמנעים – אין הודעת ועדת הכלכלה על רצונה להחיל דין רציפות על הצעת חוק התקשורת (בזק ושידורים) (תיקון מס' 55) (רישיון לשירות מודיעין), התשע"ב–2012, נתקבלה.

יולי יואל אדלשטיין: חברי הכנסת, שבעה בעד, אין מתנגדים, אין נמנעים.

יולי יואל אדלשטיין: הכנסת החילה דין רציפות גם הצעת חוק התקשורת (בזק ושידורים) (תיקון מס' 55) (רישיון לשירות מודיעין), התשע"ב–2012.

יולי יואל אדלשטיין: חברי הכנסת, תם סדר-היום.

יולי יואל אדלשטיין: אכן הישיבה הבאה תתקיים מחר, יום רביעי, י"ט בחשוון התשע"ד, 23 באוקטובר 2013, בשעה 11:00.

יולי יואל אדלשטיין: נא לשים לב.

יולי יואל אדלשטיין: בשעה 12:00 נציין את זכרו של שר התיירות וחבר הכנסת רחבעם זאבי, גנדי, ז"ל, במליאה, במלאות 12 שנים להירצחו.

יולי יואל אדלשטיין: ישיבה זאת נעולה.